User talk:Akhbari72

FITNA-E-SHIYYAT BANAME HUBEALI Momeneen wa momenaat aisa fitna barpa karne walon sehushiyar rahein Motariz ka yeh fareeza hai ke apna naam bhi shaa'e karein.Hamari kitab Wulayatul Momeneen ke safa no 15th par ek eham note shaa'e kiya jaa chuka hai ke is kitabche ke padhne ke baad ager koi baat qabile eteraaz ho to sai rahon,chau rahaon ya kisi bhi maqam par nukta cheeni karein to hum yeh samjheinge ke woh qarish zadah kutta hai jo bhonk raha hai haan ager jawab dena ho to tehreeran ya bil mushafa guftagu karein apna naam aur pata zaroor likhein. yeh www.hubeali.com ke jo bhi administrator hain ager diyaantdaar aur haqeeqi Ahlebait (a.s) ke chahne wale hote to yeh inteshaar barpa karne ke bajaye humse bazariye mail ya telephone par guftagu karte unka maqsad mazhab nahi hai tafreqa andaazi hai momeneen ke azhan ko muntashir kar rahe hai. hubeali.com naam likh lene se mohibbe Ali(a.s) hone ka saboot nahi hota kyunke Ameeral momeneen Ali Ibne Abi Talib(a.s) ne farmaya 73 mein se 13 firqe meri mawaddat aur hujjat ka dam bharte honge inmein se ek behisht mein jaega 12 firqe dozaq mein daqil honge (Sulaim bine Qaise Hilali). Yeh jo motariz hain inki qabilayat ka andaza inki tehreer se qud ho raha hai.inmein hadees fehmi ka jauhar nahi hai irshade Ameeral Momeneen Ali Ibne Abi Talib (a.s) hai ke ilm feham se hasil hota hai feham sha'oor se milta hai aur sha'oor baseerat ka nateeja hai. jaise yeh motariz ka kehna hadees poori nahi....mauzoo e bahes ko peshe nazarrakhkar jitni zaroorat hai utni hi hadees sunaee jati hai jaise Quran ke kaee ek soore hain usmein se jis ayat ki zaroorat ho wahi sunaee jati hai poora sura nahi sunaya jata hai yahan iswaqt mauzoo e behas Allah tha, na rasool ki risalat na ulilamr par guftagu thi jaise aap Sarkare shaiq Yakube Kulaini(a.r) ka hawala diye hain woh qud apni tehreer mein is hadees ka wahi juz pesh kiye hain jo mauzoo e behas bana huwa hai yaane AREFULLAH BILLAH usi ki woh sharah kiye hain goya apki is daleel ke peshe nazar apki nigah mein Sarkare Yakube Kulaini(a.r) bhi momeneen ko gumrah karne ke liye hadees ka ek juz liye hain yeh hamara eteraaz nahi hai aapka eteraaz hai .Arefullah billah par mazeed guftagu karne se qabl itna aapke zan ko ilm mein tabdeel karne ki qatir yeh kehna chahta hoon ke tafakkur ko qayas nahi kehte motariz ka yeh fareeza hai eteraz se qabl aisi daleel pesh karein ke madde muqabil lajawab ho jaye isse apki ilmi qabiliyat ka izhar huwa ke aap tafakkur ko qayas kehte hain. Har kalma padhne wale ka yeh fareeza hai la ilaha illallah ki ek daleel pesh karein kis buniyd par nafi wa isbaat kar rahe hain kiski nafi kar rahe hain jaise Janabe Shaiqe Kulaini(a.r) qud likhte hain ke "Arefullah billah" ki "sharah" mein..... to jo lafze "sharah" ka yahan istemaal shaiqe Kulaini(a.r) ne kiya hai yeh kin maana mein leinge? tafakkur ya qayas? apki nazar mein qayas hai..... meri sharah par aap aql aur qayas ke lafz istemaal kiye hian.Qasr ki ainak utariye kyunke deen wa mazhab ka mamela hai. Ab mulaheza farmaiye shaiqe Kulaini(a.r) ki sharah jisko apne na mukammal quote kiya hai."Janabe Shaiqe Kulaini(a.r) inki sharah mein raqam taraz hai Arefullah billah ka mutlab yeh hai ke Quda wande alam ne ashqaas aur jawaher wa ayaan ko paida kiya,ayaan se murad abdan aur jawaher se murad arwah hai Allah taala na kisi jism se mushabeh hai aur na kisi rooh se aur rooh,hassas wa idark ke qalq karne mein kisi ka koitalluq wa daql nahi hai balke woh qud hi qalq ,rooh wa jism mein mutafarrid hai lehaza jiswaqt unki zaat se dono mushabehaton yaani mushabehate rooh aur mushabehate badan ki koi shaqs nafi karega to usne quda ko quda se pehchan liya aur jiswaqt rooh ya badan ya noor se mushabehat dega to to usne Allah ko Allah se nahi pehchana" Janabe allama Kaashani ne apni kitab Waafi mein Shaiqe Kulaini ki sharah darj farma kar tabsera farmaya hai "Shaiqe kulaini ki sharh mein ijmaal wa ibhaam hai hadees e mazkoor ka mutlab wazeh nahi hota " Iske baad janabe Shaiqe Sadauq (a.r) ki sharah darj farmaee hai woh yeh hai ke "hum ne Quda ko Quda hi se pehchana hai kyunke humne use uqool ke zariye pehchana to yeh uqool bhi uski ataa farmoodah hain aur ager Ambiya wa Rasool wa Aimma e tahereen ke zariye marefat haasil ki to yeh hazraat bhi uske banaye huwe aur uske bheje huwe hain aur ager humne apne nufoos ke zariye marefat haasil ki to yeh nufoos bhi usi ke paida kardah hain" Pas hadees ka mutalab yeh huwa ke humne quda ko quda hi ke zariye pehchana hai jaisa ke hazrate Imam jaffer e Sadeq (a.s) ne farmaya ke “Laulallah maa orefna wa laula nehno maa orefallah” ager quda na hota to hamari marefat na hoti aur ager hum na hote to Quda ki marefat na hoti. Is sharah par bhi allama Kaashani(a.r) ne yeh tabsera farmaya hai Shaiqe Saduaq ke bayaane mazkoor se tareeqe marefate Quda bas yahi hai ke Quda ko Quda ke zariye pehchana jaye halanke hadees ka mutlab ye nahi hai balke turooqe marefat iske alawa bhi hai albatta behtareen tareeqe marefat yeh hai ke Quda ko Quda ke zariye pehchanajaye .Tareeqa e marefat ko munhasir kar dena hadees e mazkoor ke mafhoom se zaher nahi hota. Allama ne hadeese mazkoor ki sharah mein Hokoma e Islam ka qaul pesh kiya hai woh yeh hai ke "quda ki marefat maqlooqaat ke zariye nahi balke haqeeqate wujood ke zariye hai kyunke wujood ya to bazaate qud laazmi taur par qayam bizzat hoga ya aisi zaat ki taraf mansoob hoga jo qayam bizzaat hai aur wahi Quda hai lehaza Quda koQuda ke zariye pehchana" In tamam oloma ki tauzehaat ke baad motariz se mera yeh sawaal hai jo oloma arefullah billah ki alag alag sharah kiye hain, ayaa isper itlaaqe qayas hai? eteraz karne wala ager kuch jaan kar eteraz kare to acha lagta hai sarkare Shaiqe Sadauq ne Arefullah billah ki tauzeeh karte karte apni guftagu ka eqtetaam 6th Imam(a.s) ke qaul par kiye hain yeh kehte huwe quda naa hota to hamari marefat na hoti aur ager hum na hote to Quda ki marefat na hoti mumkin hai ke arefullah billah is hadees se sabit ho jaega lana maa'allahe haalatun nehno feeha hu....... 6th Imam(a.s) farmate hain Laula nehno maa orefallah hum na hotey to Quda ki marefat naa hoti to yeh 'hum"...."hu" ke alam mein atey hain to hu bamanzila e Quda huwa jo marefat ka zariya bana.yahi hai Allah ko allah ke zariye pehchano. Ghabrahat mein aksar hazraat hadees ke eham fiqraat par gaur nahi karte jabke wazeh taur par hadees mein qud likha huwa hai ke Allah ko Allah ke zariye pehchano. Hadees mein lafze Allah ki takraar do maqam par ki gayee hai zariya e marefat ko bhi Allah kaha ja raah hai jiska isbaat karna hai usko bhi Allah kaha ja raha hai Sarkare Shaiqe Kulaini ne jo tehreer farmaya hai " jis waqt uski zaat se dono mushabehaton yaani mushabehate rooh aur mushabehate badan ki koi shaqs nafi karega to usne Quda ko Quda se pehchan liya "yahan par Shaiqe Kulaini ka lafze zaat ka istemaal karnapata nahi isse murad aap kya liye hain kyunke hadees mein yeh warid huwa hai wa kamaalit tauheed nafi is sifaate anhu sifaat ki nafi ki jaegi zaat ki nahi awwale awwal latafakkaru fee zatillah bal tafakkaru fee ala illah zaate Quda par tafakkur nahi aala e Quda par tafakkur wajib hai aur aala e quda par itlaaqe zaat in maana mein hota hai ke jo mazhare zaate Quda yaani Ali IbneAbi Talib(a,s) hain is zaat se mushabehate rooh aur mushabehat e badan ki nafi karo bas yahi woh manzil hai jahan se jalwa e Quda be hijabi ke alam mein nazar aane lagta hai is manzil ko choone ke baad la ilaha illallah jo keh de bas wahi mawahhid hai.Pata nahi aap hazraat lafze Allah par itna kyun ghabra rahe hain janna chahiye ke asma huroofon se tashkeel pate hain aur har lafz ka ek zahir hota hai aur ek batin hota hai lafz ka zahir ehle taqleed ke liye hai aur lafz ka batin ehle tehqeeq wa tehreer ke liye hai ab ek nazar lafze Allah par daalein kyun yeh bhi huroof se mushakkal huwa hai alif -- sohaf, laam -- taurat, laam -- injeel, haa -- alim e zahir wa batin hain. jab yeh charon huroof mile to Allah huwa .13th rajab ki subah Baitullah mein zaher hone wala yahi kutub ki tilawat kiya. Yahan isbaat ki bhi wazahat bohat zaroori hai ke aapne jo eteraz kiya hai ke mein bazaame qud maulana kehelwata hoon yeh apki qayas aaraiyan hai aur tohmat mujhpar bandh rahe hain ke mein qayas karta hoon....mein apne aapko Sael babul Yaqeen likhta hoon mein to sael hoon us dar ka jiske sabab aapko yeh jawabaat de raha hoon irshade masoom ke peshe nazar log Maulana kehte hain .Irshade masoom hai ager koi ek harf bhi sikhae to woh tumhara maula hai. In tamaam mazkoora haqaeq ki roshni meim na sirf motariz balke qareen bhi arefullah billah samajh chuke honge.